钦定古今图书集成/理学汇编/文学典/第241卷 > 《过半江庵观铁崖乐府花游曲》明·王弼
## 钦定古今图书集成/理学汇编/文学典/第241卷 > 《过半江庵观铁崖乐府花游曲》明·王弼

花气作阴春昼濛，蜻蜓斗影兰苕风。铁笛老仙石湖
里，雪色长髯映湖水。美人搴芳度水门，朱红藕丝新
染裙。蹋歌采采不成步，歌声下彻吴王墓。蛱蝶随香
花底来，白莲掌上真珠杯。清音震落碧瑶碗，乱泉卷
入银星板。老仙起舞山日西，彩云落笔留春题。酒醒
不见玉堂使，檐竹敲风僧壁西。松香湿透小银笺，风
流尽付《琼瑛篇》。